Terje Pedersen

Terje Olav Pedersen (s. 9. helmikuuta 1943 Oslo) on entinen norjalainen  keihäänheittäjä. Hän voitti keihäänheiton Norjan-mestaruuden vuosina 1960 ja 1962–1964. Kesäolympialaisiin Pedersen osallistui 1960 ja 1964, mutta kummallakaan kerralla hän ei kilpaillut finaalissa.

Pedersen teki vanhalla keihäsmallilla kaksi maailmanennätystä, molemmat Oslon Bislettillä. Ensimmäinen ennätyksistä, 87,12 metriä, tuli 1. heinäkuuta 1964 ja toinen, 91,72 metriä, 2. syyskuuta 1964. Jälkimmäinen jäi hänen uransa parhaaksi heitoksi. Pedersen valittiin keihään maailmanennätystuloksensa ansiosta Norjan vuoden urheilijaksi 1964.

Lähteet

Norjalaiset keihäänheittäjät
Vuonna 1943 syntyneet
Elävät henkilöt